| Gaosiongas高雄 |
| --- |
|        |
| *Panorama naktį* |
|  |
| 

GaosiongasGaosiongas

22°38′0″ š. pl. 120°16′0″ r. ilg.﻿ / ﻿22.63333°š. pl. 120.26667°r. ilg.﻿ / 22.63333; 120.26667﻿ (Gaosiongas)Koordinatės: 22°38′0″ š. pl. 120°16′0″ r. ilg.﻿ / ﻿22.63333°š. pl. 120.26667°r. ilg.﻿ / 22.63333; 120.26667﻿ (Gaosiongas) |
|  |
| Laiko juosta: (UTC+8) |
|  |
| **Valstybė** | Taivano vėliava Taivanas |
|  |
| **Gyventojų** (2010) | 2 769 072  |
| **Plotas** | 2 946 km² |
| **Tankumas** (2010) | 940 žm./km² |
| **Altitudė** | 9 m |
|  |
|  **Vikiteka** | Gaosiongas |

**Gaosiongas** (kin. 高雄, pinyin: *Gāoxióng*; pe̍h-oē-jī: *Ko-hiông*) arba **Kaosiungas** – miestas pietų Taivane, antrasis pagal dydį saloje. 1,51 mln. gyventojų (2005). Išvystyta laivų statybos, mašinų, naftos, tekstilės, chemijos, cemento, maisto pramonė. Tai pagrindinis šalies uostas, pro kurį importuojama didžioji dalis naftos visai šaliai. Mieste vyrauja plačios gatvės, todėl išvengiama transporto spūsčių. Dėl stipriai išvystyto pramonės sektoriaus miestas pasižymi didele oro tarša. 2007 m. atidarytas metropolitenas.

Gaosiongo jūrų uostas – ketvirtasis pagal dydį pasaulyje. Pagrindinės eksportuojamos prekės: aliuminis, medienos ir popieriaus gaminiai, trąšos, cementas, laivai.

Istorija
--------

*Taip pat skaitykite – Taivano istorija*.
Fengšano apskrities pietiniai vartai
Gaosiongo rašytinė istorija datuoja XVII a. tačiau archeologiniai tyrimai byloja, kad čia žmonių gyventa jau prieš 7000 tūkstančius metų. Iki XVII a. kraštas buvo apgyvendintas Sirajos aborigenų genties Makatau klano, kurie įsikūrė jų vadintoje *Ta-kau* (kin. 打狗嶼, pažodž. 'bambukų miškas' aborigenų kalba) vietovėje. 1624 m. Taivanas tapo Nyderlandų kolonija. 1684 m. Taivaną aneksavo Čingų dinastija ir miestą perdavino į Fengšano apksritį (kin. 鳳山縣; 凤山县; pinyin: *Fèngshān Xiàn*). Netrukus buvo atidarytas jūrų uostas, nesiliovęs klestėti ilgus šimtmečius. XIX–XX a. miesto teritorija, kartu su visu Taivanu, tapo Japonijos imperijos kolonija. Aktyviai vykdyta, Taivano salos modernizacija ir japonizacija.

Geografija
----------

Meilės (Ai) upė ankstyvą rytą
Miestas išsidėstęs pietvakarinėje Taivano pakrantėje, prie Taivano sąsiaurio. Šiaurėje ribojasi su Tainanu, Dziaji ir Nantou apskritimis, šiaurės rytuose su Taitungo apskritimi ir pietuose bei pietryčiuose su Pingtungo apskritimi. Miesto centras įsikūręs palei Gaosiongo uostą, kurio natūralų molą atstoja kitoje uosto pusėje esanti Čidzino sala. Meilės (Ai) upė teka į uostą pro senamiestį ir miesto centrą. Gaosiongo gamtiniai orientyrai yra koraliniai kalnai, Ape kalvos, Šoušanas ir Banpingšanas.

Administracinis suskirstymas
----------------------------

*Taip pat skaitykite – Taivano administracinis suskirstymas*.
Gaosiongas Taivano žemėlapyje
Gaosiongas yra padalintas į 38 rajonus (區) (2010 m. duom.)

Rajonai:

|  |  |
| --- | --- |
| * Alianas
* Čiandzinas
* Čiandženas
* Čiaotou
* Čidzinas
* Čišanas
* Daliao
* Dašė
* Dašu
* Dziasianas
* Dziedingas
* Dziguanas
* Dzuojingas
* Fengšanas
* Gangšanas
* Gušanas
* Hunėjus
* Jančao
* Jančengas
 | * Jonganas
* Lingja
* Linjuanas
* Liugujus
* Ludžu
* Maolinas
* Meinongas
* Mituo
* Namasija
* Nandzi
* Neimenas
* Niaosongas
* Sanminas
* Siaogangas
* Sinsingas
* Šanlinas
* Taojuanas
* Tianliao
* Ženvu
 |

Šaltiniai
---------

1. ↑  *Gaosiong (Gaoxiong, Gaosiongas, Gaosiungas*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 412 psl.


|  |  |
| --- | --- |
|  **Taivano administracinis suskirstymas** |  |
| **Provincijos**: Fudzianas | Taivanas
**Išskirtieji miestai**: Gaosiongas | Sinbėjus | Taidžongas | Tainanas | Taipėjus | Taojuanas
**Taivano provincijos miestai**: Dziaji | Dzilongas | Sindžu
**Fudziano provincijos apskritys**: Dzinmenas | Liandziangas
**Taivano provincijos apskritys**: Dziaji | Džanghua | Hualianas | Jilanas | Junlinas | Miaoli | Nantou | Penghu | Pingdongas | Sindžu | Taidongas |